Isä on Talibanin kannattaja, ja tunnettu Yhdysvaltain vastaisista mielipiteistään.

Orlandon ampujaksi epäillyn Omar Mateenin isä Seddique Mir Mateen julkaisi maanantaina Facebook-sivullaan videoviestin, jossa hän kertoo, että saattoi siirtää omat homojen vastaiset mielipiteensä pojalleen.

Viestissään isä kertoo, että Omar oli hyvin koulutettu ja kunnioitti vanhempiaan. Omar kävi säännöllisesti perjantaisin moskeijassa isänsä kanssa.

Vanhempi Mateen kertoo olevansa suruissaan poikansa teoista, mutta jatkaa, että Jumala rankaisee homoseksuaaleja, " ihmisten ei pitäisi moiseen ryhtyä " .

CNN:n haastattelussa isä on syvästi pahoillaan poikansa teosta, eikä ymmärrä, miksi näin tapahtui.

Orlandon ampujaksi epäillyn Omar Mateenin isällä Seddique Mateenilla on oma televisio-ohjelmansa, joka on tunnettu Yhdysvaltojen vastaisesta retoriikastaan.

Pojan ajatukset isältä peräisin?

Seddique Mateenilla on satelliittikanavalla oma televisio-ohjelma, joka on suunnattu erityisesti Yhdysvalloissa ja Euroopassa asuville afganistanilaisille.

Ohjelma suhtautuu myötämielisesti Afganistanin Taliban-liikkeeseen ja on uutiskanava CBS:n mukaan täynnä Yhdysvaltain vastaista retoriikkaa.

Poika Omar saattoi omaksua ajatuksiaan isältään.